|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Закон за изменение и допълнение на Закона за автомобилните превози. | **Становище по ред:** |  |
| **Номер и дата:**  |  |
| **В отговор на №:**  | 03-00-255/28.05.2025 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| По законодателната инициативаВ изпълнение на Закона за нормативните актове и във връзка със законодателната програма на Министерския съвет, напомняме за необходимостта от прилагане на утвърдения подход за изработване на т. нар „единни“ законопроекти. Целта на този подход е да бъдат реализирани възможно най-много политики и да бъдат решени възможно най- много проблеми чрез един законодателен акт.С оглед изпълнението на приоритетите и решенията на Министерския съвет, е необходимо настоящото предложение за промени в Законът за автомобилните превози (ЗАП) да включва всички относими законодателни инициативи, както следва:* Съгласно т. 17 от Законодателната програма на Министерския съвет за периода април-юни 2025 г. и с Мярка 81 от [Плана за действие за 2025 г. с мерките, произтичащи от членството на България в Европейския съюз](https://www.strategy.bg/Publications/View.aspx?lang=bg-BG&categoryId=&Id=368&y=&m=&d=), е предвидено да бъдат извършени промени в следните насоки:
* Въвеждане на изискванията на Директива (ЕС) 2020/1057
* Осигуряване прилагането на Регламент (ЕС) 2020/1055
* Осигуряване прилагането на Регламент (ЕС) 2020/1054
* Въвеждане на изисквания на Директива (ЕС) 2022/738
* Съгласно Плана за намаляване на административната тежест (приет с РМС № 233 от 2024  г.), по отношение на ЗАП е предвидено изпълнението на мерки 208 и 209. Те са свързани със служебно събиране на информация и определяне на срок за отстраняване на констатирани несъответствия в административното производство по издаване на разрешения за организиране на курсове за обучение на водачи на моторни превозни средства за превоз на опасни товари и/или на консултанти по безопасността на превоза на опасни товари.

С цел ограничаване на честите промени в законодателството е необходимо горепосочените планирани законодателни инициативи да бъдат взети предвид и да се изпълнят в рамките на настоящата процедура. Подобен подход е необходим, тъй като основни показатели за качеството на правната уредба са нейната стабилност и предвидимост, което изключва честите ѝ изменения. Относно раздел 1 „Проблем/проблеми за решаване”Препоръчваме информацията от раздел 2 относно установените нарушения при натоварване на превозни средства, да бъде включена в раздел 1 при описанието на проблема.Относно раздел 2 „Цели”По отношение на дефинираната цел, препоръчваме да се посочат обективно измерими критерии за нейното постигане. Тези критерии следва да позволят проследяване на постигнатите резултати и оценка на осъществената политика.Относно раздел 4 „Варианти на действие. Анализ на въздействията:”Предлагаме във Вариант 1 „Без действие“ да се опишат действащите изисквания съгласно чл. 139 от Закон за движение на пътищата, според които натоварването на пътните превозни средства не трябва да надвишава максимално допустимата маса. Във Вариант 2 е необходимо да бъдат описани конкретните предложения за промени в закона, включително предвидените нови санкции, съразмерни на тежестта на нарушенията.Необходимо е да се разгледат вероятните икономически, социални или други специфични въздействия върху всички заинтересовани и засегнати страни. Напомняме, че анализът на въздействията представлява оценяването им спрямо текущото състояние в качествено, количествено или парично изражение. Ако количествената оценка е невъзможна или нецелесъобразна, следва да се представят мотиви за това. Относно извършване на последваща оценка на въздействието:За осигуряване на проверката на съотношението между формулираните цели и постигнатите резултати е необходимо в заключителните разпоредби на законопроекта да бъде посочено в какъв срок ще бъде извършена последваща оценка на въздействието на закона и кой е компетентният орган, който ще организира нейното извършване |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| **И. Д. ДИРЕКТОР НА ДИРЕКЦИЯ** **„КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ В****АДМИНИСТРАЦИЯТА НА МИНИСТЕРСКИЯ СЪВЕТ****ИСКРЕН ИВАНОВ** |